Sun SPOT

Sun SPOT on firma Sun Microsystems välja töötatud juhtmevaba sensorvõrgu lahendus. Selle võrguliiklus on ehitatud IEEE 802.15.4 standardile ja selle igal sensoreid sisaldaval sõlmjaamal töötab Java virtuaalmasin Squawk. Seetõttu toimub seadme tarkvaraline arendus ka Java keskkonnas. Java virtuaalmasin vajab aga teiste juhtmevabade sensorvõrkudega võrreldes (nt Arduino) võimsamat protsessorit. Võimsam protsessor on aga energiakulukam ja seetõttu kannatab ka seadme aku kestvus.

Ajalugu 
Esimesed piiratud koguses Sun SPOT-i komplektid tulid müügile 2. aprillil 2007. Komplekt sisaldas 2 sensoritega sõlmjaama, baasjaama, tootjapoolset arenduskeskkonda ja USB kaablit. Peale Sun Microsystemsi Oracle Corporationi poolset ostmist 2010. aastal jätkus seadmete arendus. 2011. aasta keskel saabusid müügile uue versiooni(Rev. 8) seadmed, millel on uus Sun-Oracle ühislogo.

Tänapäev 
2012. aasta algusest on olnud tootjapoolne arendajatele mõeldud foorum hoolduseks maas(esialgse valmimise tähtajaga juuni keskel). Samuti on projekt eemaldatud Oracle Corporationsi poolt aktiivselt arendatavate projektide nimekirjast. Kuid Oracle Corporationsi veebipoes on seadmete komplektid veel saadaval.

Riistvara 
Seade on umbes peopesa suurune, ning sisaldab vähemalt kahte(juht- ja sensorplaat) trükkplaati ja akut, mis on paigutatud plastümbrisesse. Seni on välja antud kaks riistvara versiooni (varasem "Rev. 6" ja hilisem "Rev. 8"). Trükkplaatide joonised on vabalt saadaval.

Juhtplaat 
 400 MHz 32-bitine ARM-arhitektuuriga AT91SAM9G20 protsessor, 1 MB muutmälu ja 8 MB välkmäluga. (Varasemal versioonil taktsagedus 180 MHz, 512 kB muutmälu ja 4 MB välkmälu.)
 Sisemise antenniga IEEE 802.15.4 2,4 GHz standardi raadio.
 ATmega88 mikrokontroller.
 USB värat.
 Kaks valgusdioodi (punane ja roheline). (Varasemal versioonil puudusid.)

Sensorplaat 
 Kolmesuunaline kiirendusandur 2G/4G/6G töörežiimiga. (Varasemal versioonil 2G/6G töörežiimiga.)
 Kolme värvi valgustugevuse sensor. (Varasemal versioonil ühe värvi valgustugevuse sensor.)
 Termomeeter.
 Kõlar. (Varasemal versioonil puudus.)
 Infrapuna saatja ja vastuvõtja. (Varasemal versioonil puudus.)
 8 kolmevärvilist valgusdioodi. (Varasemal versioonil ühevärvilised.)
 4 analoog sisendit. (Varasemal versioonil 6.)
 2 ühendust juhtplaadi I²C siiniga. (Varasemal versioonil puudus.)
 2 ühendust juhtplaadiga jadavärati stiilis. (Varasemal versioonil puudus.)

Aku 
 3,7 V 750 mAh liitium-ioonaku.
 Aku juhtimisega tegeleb juhtplaadil olev ATmega88 mikrokontroller.

Võrk 
Süsteemi võrguühendus on ehitatud IEEE 802.15.4 2,4 GHz standardile kasutades baasjaama mudelit. Baasjaamana saab kasutada iga Sun SPOT seadet milles on vähemalt juhtplaat. Baasjaama ja sõlmajaama vahelise ühenduse saab luua ka läbi teiste sõlmjaamade. Seadmetel ei ole tootjapoolset tuge IEEE 802.15.4 standardile loodud lisa standarditele (nt. ZigBee), kuid see on võimalik arendajal ise lisada.

Turvalisus 
Seade toetab optimeeritud RSA ja ECC (elliptiliste kõverate krüptosüsteem) krüpteeringut.

Tarkvara 
Seadet juhib otse protsessoril käiv Java virtuaalmasin Squawk. Kuna Squawk on juba väga madalatasemeliselt kirjutatud Javas, siis kogu seadme arendajapoolne kood on kirjutatav Javas. Seetõttu on ka seadmetele kirjutataval koodil kõik Java kasutamisega kaasnevad eelised. Nii Squawki lähtekood  kui ka Sun SPOT-i tarkvara lähtekood  on vabalt saadaval.

Arendustarkvara 
Tarkvara viimine seadmetel käib läbi Java ANT skriptide. Seetõttu on arendustarkvana kasutatavad kõik Java ANT skripte toetavad arenduskeskkonnad. Samuti on saadav tootjapoolne Sun SPOT seadmete jaoks mõeldud arenduskeskkond Solarium.

Viited

Välislingid
 SunSPOTWorld
 Sun SPOT-i riist- ja tarkvara

Andurid